Die vrees van die HERE is ’n vrees waarin juis die warmte van die liefde praat. Dit is nie ’n vrees wat jou op ’n afstand van die HERE laat staan nie. Dis nie die angs van ’n slaaf vir sy meester nie. Nee, dit is die diepe liefde vir die HERE wat hom in eerbied vir God vertolk. Eerbied vir die groot God wat jy in Sy Vaderliefde mag ken.
So kan ’n mens hom dan ook op sy of haar sterfbed aan die HERE as Vader toevertrou. Jy kan deur Christus se werk seker wees van jou toekoms. Die HERE sal Hom ook as die sterwe kom oor jou ontferm. Hy sal ook dan vir jou sorg as Sy kind.